Sä petyt, poika!
Sä petyt, poika! – Nainen
 jos lempimään sua taipuu,
 näät virvatulta vainen,
 mi harhaks pian haipuu.

 Kas, tuuli liehuu ilvein,
 ja läikkyy meren pinta,
 käy ees-taas kulku pilvein: –
 niin vaihtuu naisen rinta.

 Voi, viitsit juosta teitä,
 kun äkkäät keltahapset!
 Jos olet mies, niin heitä
 nuo turhat tyttölapset.

 Hae oiva veikko, kaulaa
 sa kasta viininmehuin;
 kun enää et voi laulaa,
 käy maata, päivääs kehuin.